paragraph_text: U novije doba, jedno od prvih pojavljivanja "crnih trokuta" dogodilo se 1989. godine u Belgiji, gdje je na tisuće ljudi svjedočilo pojavi takvih letjelica u rasponu od nekoliko godina. Sljedeći poznati događaj koji svjedoči o pojavi crnih trokutastih letjelica odvio se 1997. godine u Arizoni, tijekom NLO incidenta poznatog pod nazivom Svjetla iznad Phoenixa. Prema informacijama, taj tamni leteći objekt vidjelo je oko 700 očevidaca.